Diari Oficial de la Generalitat Valenciana


Sumari del DOGV 5318, del 04-08-2006 (2006/8248)

Informació pública del projecte de reparcel·lació voluntària de la unitat d'execució VIII de Banyeres de Mariola.
-----------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8248


Organisme emissor
:   Ajuntament de Banyeres de Mariola

Tipus de document
:   Anunci

Informació pública del projecte de reparcel·lació voluntària de la unitat d'execució VIII de Banyeres de Mariola. [2006/A8248]  
María Luz Roncero Richarte, secretària de l'Ajuntament de Banyeres de Mariola certifica que la Junta de Govern Local, en la sessió de caràcter ordinari del dia 6 de juny del 2006, ha adoptat entre altres el següent acord, que transcrit de forma literal diu:  
2.19. Vista la instància presentada per Joaquín Piedra Alcaraz, que té com a administrador Lodges Promote, SL, amb CIF I 72035565, de data 23 de maig del 2006, on indica que adjunta una còpia simple de l'escriptura de reparcel·lació corresponent a la unitat d'execució VIII.  
Vistos l'article 179 de la Llei 16/2005, de 30 de desembre, Urbanística Valenciana, així com l'article 422 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, referents als projectes de reparcel·lació voluntària.  
La Junta de Govern Local, per unanimitat de tots els membres i per delegació de l'Alcaldia, en virtut de la competència que li atribueix l'article 21.1.j de la Llei 7/1985, de 2 d'abril, Reguladora de les Bases del Règim Local, acorda:  
Primer. Exposar al públic el projecte de reparcel·lació voluntària de la unitat d'execució VIII de Banyeres de Mariola, en el termini d'un mes comptador des de la publicació de l'anunci en el Diari Oficial de la Generalitat, durant el qual les persones interessades podran presentar-hi al·legacions.  
Segon. Notificar-ho a totes les persones titulars de les quals hi ha constància que poden tindre algun dret real o càrrega sobre els immobles afectats per la reparcel·lació voluntària referida en la present resolució, i concedir-los un termini d'al·legacions de 15 dies.  
Tercer. Requerir l'urbanitzador perquè acredite la titularitat i situació de les finques aportades, per mitjà d'un certificat registral de domini i càrregues de les finques afectades, al Registre de la Propietat d'Alcoi, de conformitat amb el que disposa l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, i l'article 5 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre Inscripció en el Registre de la Propietat d'Actes de Naturalesa Urbanística.»  
Cosa que es fa saber perquè se'n prenga coneixement i als efectes oportuns, amb l'advertiment que contra la present resolució, que posa fi a la via administrativa, es pot interposar amb caràcter potestatiu un recurs de reposició, en el termini d'un mes, davant del mateix òrgan que va adoptar l'acord, o un recurs contenciós administratiu, en el termini de dos mesos, davant del Jutjat Contenciós Administratiu d'Alacant (d'acord amb la Llei Reguladora de la Jurisdicció Contenciosa Administrativa); tot això de conformitat amb el que estableix l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Banyeres de Mariola, 14 de juny de 2006.. La secretària: Mª Luz Roncero Richarte.